b'\n_START_ARTICLE_\nSeno ng Elea\n_START_PARAGRAPH_\nSi Zeno ng Elea (c. 490 \xe2\x80\x93 c. 430 BC) ay isang pilosopong Griyego na pre-Sokratiko (bago maganap ang pilosopiyang Sokratiko) ng katimugan Italya at isang miyembro ng Paaralang Eleatiko na itinatag ni Parmenides. Tinawag siya ni Aristotle bilang ang imbentor ng diyalektika. Kilalang-kilala siya dahil sa kaniyang mga paradoksiya, na inilarawan ni Bertrand Russell sa wikang Ingles bilang "immeasurably subtle and profound" (hindi masukat ang pagiging mahirap maunawaan at malalim).\n_START_SECTION_\nMga gawa\n_START_PARAGRAPH_\nBagaman maraming mga sinaunang mga manunulat na tumutukoy sa mga naisulat ni Zeno, wala sa mga naisulat niya ang umiiral pa na may kabuoan. Ayon kay Plato, ang mga kasulatan ni Zeno ay nadala sa Athens sa unang pagkakataon noong okasyon ng pagdalaw ni Zeno at Parmenides._NEWLINE_Ayon kay Proclus sa kaniyang Commentary on Plato\'s Parmenides (Komentaryo sa Parmenides ni Plato), nakagawa si Zeno ng hindi bababa sa 40 mga argumento na nagpapakita ng mga kontradiksiyon", subalit siyam lamang ang nalalaman sa kasalukuyang panahon. Ang mga argumento ni Zeno ang marahil ay naging unang mga halimbawa ng isang metodo ng pruweba na tinawag bilang reductio ad absurdum, na may literal na kahulugan na upang mabawasan ang kawalan ng katwiran. Ang mapangwasak na paraang ito ay ginamit niya nang labis hanggang sa siya ay maging tanyag dahil dito.'